Mḥend deg tmetti taqbaylit yessenfalay argaz, yerna argaz bu lhiba d tissas, yella deg wawal ula mi ara tcabi tmeṭṭut argaz ama di lecɣal neɣ deg ṭṭbiɛa-ines, ad as-inin “d Mḥend argaz”, maca isem i as-yettunefken i uwadem-a mačči dayen i yessenfalay, ladɣa mi as-terna “ur nefri”, meḥsub deg tfekka d argaz, ma yella deg tigawin-ines, tikli-s lehdur, ...yecba tameṭṭut, meḥsub bnadem-a ur yefri fell-as dacu-t d argaz neɣ d tameṭṭut. Deg tikkest-a ara d-nefk, ad d-iban amek iga Mḥend-agi ur nefri.